คดีฆ่ายัดกระเป๋าหนุ่มจีน คาดปมฆ่ามาจากขัดแย้งกันเอง ตร.เร่งหาใบที่ 2 ต่อ
คืบหน้าคดี ฆ่ายัดกระเป๋าทิ้งน้ำปิง ยธ.กำแพงเพชรพร้อมเยียวยา ญาติหนุ่มจีน ขณะที่เจ้าหน้าที่กำลังเร่งค้นหากระเป๋าอีกใบต่อเนื่อง ขณะที่ปมสังหารคาดว่า อาจมาจากขัดแย้งกันเองในกลุ่มญาติชาวจีนถูกฆ่ายัดกระเป๋าโยนแม่น้ำปิง ที่จังหวัดกำแพงเพชร ยื่นขอค่าตอบแทนผู้เสียหายและค่าใช้จ่ายแก่จำเลยในคดีอาญา ขณะที่การสืบสวนพบว่า ผู้ตายอาจจะเป็นคนวางระบบคอมพิวเตอร์ เว็บไซต์พนันออนไลน์ และขัดผลประโยชน์กันจึงเกิดการฆาตกรรมขึ้นจากกรณีพบศพ นายหว่าง จุ้น (Mr.Wang Jun) อายุ 30 ปี สัญชาติจีน ถูกฆ่ามัดเท้ามัดมือ ยัดกระเป๋าเดินทางทิ้งแม่น้ำปิง จ.กำแพงเพชร โดยภายหลังตำรวจได้ออกหมายจับชาวจีน 4 คน คือ นายเชียว เชี่ยงหยูว (MR. XIAO XIANG YU)/นายหูเจิ้ง ฉง (MR. HU ZHENG XIONG)/นายฝาน กังกัง (MR. FAN GANG GANG)/เเละ นายฉิน เหมี่ยว (MR. QIN MIAO)ล่าสุดวันนี้ (2 มี.ค.63) ญาติและภรรยาของนายหว่าง จุน วัย 30 ปี ชาวจีนที่ถูกฆ่ายัดใส่กระเป๋าและนำมาโยนทิ้งกลางแม่น้ำปิงในจังหวัดกำแพงเพชร ได้เข้าพบพนักงานสอบสวนสถานีตำรวจภูธรเมืองกำแพงเพชรและเจ้าหน้าที่จากสำนักงานยุติธรรมจังหวัดกำแพงเพชร เพื่อเขียนคำร้องและยื่นขอค่าตอบแทนผู้เสียหายและค่าใช้จ่ายแก่จำเลยในคดีอาญาเนื่องจากผู้เสียชีวิตเป็นผู้เสียหายตามมาตรา 3 พระราชบัญญัติคดีอาญาโดยเจ้าหน้าที่จากสำนักงานยุติธรรมจังหวัดกำแพงเพชรชี้แจงว่า แม้ผู้ตายจะเป็นชาวต่างชาติ แต่เสียชีวิตในประเทศไทย ญาติสามารถยื่นคำร้องขอรับเงินค่าตอบแทนความเสียหายได้ แต่ทั้งนี้ต้องรอสรุปรายงานสาเหตุการเสียชีวิตจากตำรวจก่อนหากตรวจสอบแล้วพบว่า ผู้ตายไม่มีส่วนเกี่ยวข้องกับการทำความผิด และไม่ได้ทำสิ่งผิดกฎหมาย ก็จะได้รับเงินค่าตอบแทนกรณีผู้เสียหายถึงแก่ความตาย 50000 บาท ค่าจัดการศพ 20000 บาท และค่าอุปการะเลี้ยงดู 40000 บาท รวมเป็นเงิน 110000 บาท ส่วนผู้สูญหายอีกคนที่เป็นหญิงชาวจีน ยังไม่มีญาติติดต่อเข้ามา จึงยังไม่สามารถดำเนินการได้ขณะที่การค้นหากระเป๋าใบที่ 2 ซึ่งคาดว่าถูกทิ้งพร้อมกับกระเป๋าที่ฆ่ายัดศพนายหว่าง จุ้น วันนี้เจ้าหน้าที่จะใช้เรือล่องตามแม่น้ำปิงจากสะพานที่เกิดเหตุ ระยะทางประมาณ 20 กิโลเมตร มาถึงฝายเก็บน้ำในเขตตัวเมืองกำแพงเพชร ซึ่งคาดว่าหากเป็นกระเป๋าที่มีศพจะต้องลอยมาติดตรงบริเวณนี้ รวมทั้งใช้โดรนบินสำรวจทางอากาศช่วยในการค้นหาส่วนสาเหตุจูงใจทำให้เกิดการฆ่ากัน และนำศพยัดใส่กระเป๋ามาทิ้ง ยังไม่ทราบว่าเกิดเพราะเหตุใด แต่มีรายงานข่าวว่า จากการสืบสวนของ จนท.พบว่าบริเวณด่านพรมแดนวังแก้ว จะอยู่ติด เมืองโก๊กโก ไชน่าทาวน์ของเมียนมาที่ กลุ่มทุนชาวจีนเข้าไปพัฒนาสร้างเมืองใหม่และมีชาวจีนอาศัยอยู่เป็นจำนวนมาก โดยมีแม่น้ำเมยคั่นกลางระหว่างสองประเทศเท่านั้นและกลุ่มผู้ต้องหามีประวัติการเข้าออกประเทศไทย ตามด่านชายแดนบ่อยครั้ง ทำให้สงสัยว่าอาจมีพฤติกรรมที่เกี่ยวข้องกับธุรกิจสีเทาหรือไม่โดยจากการให้การของภรรยาและน้องสาวนายหว่าง จุ้น อ้างว่า ผู้ตายทำงานเกี่ยวกับการวางระบบคอมพิวเตอร์ มีรายได้เดือนละกว่า 100000 บาท โดยเจ้าหน้าที่สันนิษฐานว่าอาจจะเกี่ยวข้องกับการวางระบบโปรแกรมหลังบ้านของเว็บไซต์พนันออนไลน์ แล้วมีการขัดแย้งภายในกลุ่มหรือไม่ จะต้องมีการตรวจสอบสวนอย่างละเอียดอีกครั้งจากตัวผู้ต้องหาหากจับกุมได้ ว่าเป็นสาเหตุของการฆาตกรรมครั้งนี้มาจากเรื่องใดกันแน่.
คืบหน้าคดี ฆ่ายัดกระเป๋าทิ้งน้ำปิง ยธ.กำแพงเพชรพร้อมเยียวยา ญาติหนุ่มจีน ขณะที่เจ้าหน้าที่กำลังเร่งค้นหากระเป๋าอีกใบต่อเนื่อง ขณะที่ปมสังหารคาดว่า อาจมาจากขัดแย้งกันเองในกลุ่ม 
ฆ่ายัดกระเป๋ากำแพงเพชร,ฆ่ายัดกระเป๋าทิ้งน้ำปิง,แก๊งคนจีน,ฆ่าหนุ่มจีน,ขัดแย้งกันเอง,สภ.เมืองกำแพงเพชร,พนันออนไลน์,ข่าวทั่วไป